Greek Legal Document

Category: 333

Content:
20α. ΠΡΟΕΔΡΙΚΟΝ ΔΙΑΤΑΓΜΑ της 9/12 Δεκ. 1933 (ΦΕΚ Α΄ 387) Περί τρόπου κατασκευής των προς χρήσιν των πληρωμάτων των πλοίων προοριζομένων σιγαρέττων. Έχοντες υπ’ όψει το άρθρ. 9 του Νόμ. 5833 της 4 Οκτωβρίου ε. έτους «περί διαρρυθμίσεως της φορολογίας του καπνού» (ΦΕΚ 293 της 5 Οκτωβρίου ε.έ.) και την υπ’ αριθ. 812/1933 γνωμοδότησιν του Συμβουλίου Επικρατείας, προτάσει του επί των Οικονομικών Υπουργού, απεφασίσαμεν και διατάσσομεν. Άρθρ.1.-Τα προς χρήσιν των πληρωμάτων των πλοίων, των αποπλεόντων εκ της Επικρατείας δια λιμένας του Εξωτερικού, προοριζόμενα σιγαρέττα κατασκευάζονται δια σιγαροχάρτου μη φέροντος τα υδάτινα σημεία του Μονοπωλίου, η εναποθήκευσις δε τούτων γίνεται εντός κυτίων περιβαλλομένων δια ταινιών καθορισθησομένων δι’ αποφάσεως του Υπουργού των Οικονομικών, μέχρι της κατασκευής των οποίων θα επιτίθεται επί της προσθίας όψεως των κυτίων τούτων δια σφραγίδος του Καπνεργοστασίου η φράσις «σιγαρέττα πληρωμάτων πλοίων». Τα σιγαρέττα ταύτα δέον να φέρωσιν εκτετυπωμένην κατά μήκος δια μαύρης μελάνης τα ψηφία Ν.5833. Άρθρ.9.-Δια τα κατά την 5 ην  Νοεμ. ε.έτους υπάρχοντα τοιαύτα αποθέματα καπνού βεβαιούται ο κατά τα ανωτέρω φόρος και εισπράττεται κατά τα εν των προηγουμένω άρθρω οριζόμενα. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Άρθρ.2.-1.Προς εξαγωγήν τοιούτων σιγαρέττων εκ της διαμετακομίσεως των Καπνεργοστασίων και παράδοσιν τούτων προς χρήσιν των πληρωμάτων των πλοίων κατατίθεται εις το αρμόδιον Καπνεργοστάσιον αίτησις υπό του οικείου καπνοβιομηχάνου εν η αναγράφεται η ονομασία του πλοίου και το αναγκαιούν δια το πλήρωμα ποσόν κυτίων σιγαρέττων. 2.Εις την αίτησιν ταύτην δέον να επισυνάπτεται απαραιτήτως και υπευθύνως βεβαίωσις της εν τη έδρα του Καπνεργοστασίου λιμενικής αρχής, εφόσον το πλοίον δια το πλήρωμα του οποίου προορίζονται τα σιγαρέττα ευρίσκεται εις τον λιμένα, ένθα εδρεύει το Καπνεργοστάσιον, εν η θα αναγράφεται ο λιμήν του εξωτερικού εις ον θέλει κατευθυνθή το πλοίον. Άρθρ.3.-1.Επί τη βάσει της κατά το προηγούμενον άρθρον βεβαιώσεως του Λιμενάρχου επιτρέπεται υπό του Διευθυντού Καπνεργοστασίου η εκ της διαμετακομίσεως εξαγωγή προς παράδοσιν εις τον πλοίαρχον του πλοίου του αιτουμένου παρά του καπνοβιομηχάνου ποσού κυτίων σιγαρέττων. Άρθρ.4.-1.Τα κατά τα ανωτέρω κυτία σιγαρέττων αποστέλλονται συνοδεία προς την τελωνειακήν αρχήν, α, β΄ ή γ΄ τάξεως της έδρας του Καπνεργοστασίου, ήτις δι’ υπαλλήλου της παραδίδει ταύτα μετά την τήρησιν των νομίμων τελωνειακών διατυπώσεων εις τον πλοίαρχον του πλοίου. 2.Περί της παραδόσεως των σιγαρέττων τούτων συντάσσεται σχετικόν πρωτόκολλον προσυπογραφόμενον υπό του παραδώσαντος ταύτα υπαλλήλου και του α΄ πλοιάρχου του πλοίου ή του νομίμου αναπληρωτού του. 3.Το κατά τα ανωτέρω πρωτόκολλον αποστέλλεται εις το αποστείλαν τα σιγαρέττα Καπνεργοστάσιον, όπερ επισυνάπτει τούτο εις τα σχετικά έγγραφα του Καπνεργοστασίου. 4.Μετ’ απόφασιν του Υπουργού των Οικονομικών δύναται να επιτραπή και η εις υποτελωνεία αποστολή σιγαρέττων προς παράδοσιν τούτων εις τα πληρώματα πλοίων κατά τας διατάξεις του παρόντος. Άρθρ.5.-1.Επιτρέπεται η αποστολή σιγαρέττων προοριζομένων προς χρήσιν των πληρωμάτων των πλοίων των αποπλεόντων δια το εξωτερικόν εξ ενός Καπνεργοστασίου του Κράτους εις έτερον τοιούτον εδρεύον εις παράλιον πόλιν ή εις Τελωνείον α, β΄ ή γ΄ τάξεως, ένθα δεν εδρεύει Καπνεργοστάσιον. Τα σιγαρέττα ταύτα παραδίδονται παρά των ειρημένων αρχών εις τα πλοία τα προσεγγίζοντα εις τους λιμένας της έδρας και αποπλέοντα κατ’ ευθείαν εις το εξωτερικόν τηρουμένων επακριβώς των δια του παρόντος οριζομένων διατυπώσεων. Κατά την μεταφοράν και παράδοσιν των σιγαρέττων τούτων εις τα πλοία προς χρήσιν των πληρωμάτων αυτών θα τηρούνται και αι νόμιμοι τελωνειακαί διατυπώσεις. 2.Εάν δι’ οιονδήποτε λόγον δεν καταστή δυνατή η παράδοσις των κυτίων σιγαρέττων εις το πλοίον δι’ ο προωρίζοντο ταύτα, ή υπολειφθή ποσόν κυτίων σιγαρέττων λόγω μη παραδόσεως δι’ οιονδήποτε λόγον ολοκλήρου της αποσταλείσης ποσότητος, τα σιγαρέττα ταύτα τη αιτήσει του καπνοβιομηχάνου ή του αντιπροσώπου του, επιστρέφονται δαπάναις του εις το αποστείλαν ταύτα Καπνεργοστάσιον ή παραμένουσιν εν τω Καπνεργοστασίω ή Τελωνείω, εάν δεν εδρεύη Καπνεργοστάσιον, ίνα παραδοθώσιν εις έτερον πλοίον, τηρουμένων πάντοτε των δια του παρόντος οριζομένων διατυπώσεων, και των υπό των τελωνειακών Νόμων οριζομένων τοιούτων. Άρθρ.6.-1.Ο α΄ πλοίαρχος του πλοίου ή ο νόμιμος αναπληρωτής του, φυλάσσει εις ίδιον διαμέρισμα τα κυτία σιγαρέττων, επιτρέπει δε την χρησιμοποίησιν τούτων άμα τω απόπλω του πλοίου εκ του λιμένος. 2.Εις περίπτωσιν καθ’ ην κατά την επάνοδον του πλοίου εις Ελληνικόν λιμένα ευρίσκονται επ’ αυτού αχρησιμοποίητα τοιαύτα κυτία σιγαρέττων οφείλει ο πλοίαρχος να δηλώση ταύτα δια του σημειώματος των τροφών και εφοδίων του πλοίου εις την αρμοδίαν τελωνειακήν αρχήν, παρ’ ης σφραγίζονται ταύτα και παραδίδονται εις χρήσιν του πληρώματος μετά τον απόπλουν του πλοίου δια το εξωτερικόν. Εάν το πλοίον τούτο προσεγ γίση προ του απόπλου δια το εξωτερικόν και εις έτερον λιμένα του εσωτερικού ή τελωνειακή αρχή ειδοποιεί την τελωνειακήν αρχήν του ετέρου λιμένος της προσεγγίσεως προς παρεμπόδισιν της λαθραίας χρησιμοποιήσεώς των. (Μετά την σελ. 298(β) Σελ. 298,01 Κώδικας Φορολογίας Καπνού 28.Ε.α.20α 3.Εάν το αυτό πλοίον δι’ οιονδήποτε λόγον πρόκειται να παραμείνη εις τον δεύτερον λιμένα προσεγγίσεως πέραν του πενθημέρου, τότε τα σιγαρέττα ταύτα παραλαμβάνονται υπό της τελωνειακής αρχής και φυλάσσονται εις το τελωνειακόν κατάστημα, αποδίδονται δε υπ’ αυτής εις τον πλοίαρχον κατά την ημέραν του απόπλου του πλοίου δια το εξωτερικόν. Άρθρ.7.-1.Τα κατά το παρόν Δ/μα σιγαρέττα, τηρουμένων των ανωτέρω διατυπώσεων, παραδίδονται εις παν πλοίον επιβατικόν ή φορτηγόν ή πολεμικόν υπό Ελληνικήν ή ξένην σημαίαν αποπλέον δια το εξωτερικόν άνευ προσεγγίσεως εις έτερον λιμένα του Κράτους. Εν περιπτώσει καθ’ ην τα ως άνω πλοία προ του απόπλου των δια το εξωτερικόν προσεγγίσωσιν εις έτερον λιμένα του εσωτερικού η τελωνειακή αρχή ή παραδώσασα τα σιγαρέττα εις τα πλοία ταύτα ειδοποιεί την τελωνειακήν αρχήν του λιμένος της προσεγγίσεως προς λήψιν των ενδεικνυομένων μέτρων προς παρεμπόδισιν της λαθραίας χρησιμοποιήσεώς των προ του απόπλου των δια το εξωτερικόν. «2.Η συνολική χωρητικότης των εν παρ. 1 του παρόντος άρθρου πλοίων, εξαιρέσει των πολεμικών και σπογγαλιευτικών, δέον να είναι ανωτέρα των 200 τόννων». Η παρ. 2 αντικατεστάθη ως άνω δια της παρ. 2 άρθρ. 5 της υπ’ αριθ. 97/1962 Πράξεως Υπ. Συμβουλίου, κυρωθείσης δια του άρθρ. 31 Ν.Δ. 4242/1962 (κατωτ. αριθ. 17). Άρθρ.8.-1.Συν τη καταθέσει της αιτήσεως κοπής καπνού προοριζομένου δια κατασκευήν των κατά το παρόν Δ/μα σιγαρέττων βεβαιούται υπό του Καπνεργοστασίου ο κατά το άρθρ. 9 του Νόμ. 5833 φόρος εκ δραχ. 100 κατά χιλιόγραμμον εις το αρμόδιον επαρχιακόν ταμείον, παρ’ ου εκδίδεται ίδιον αποδεικτικόν εισπράξεως, όπερ αποστέλλεται προς τον Διευθυντήν του Καπνεργοστασίου. 2.Επί τη βάσει του ως άνω εισπραττομένου φόρου αναγράφεται εις τον εκάστοτε προϋπολογισμόν των εξόδων του Κράτους ανάλογος πίστωσις, ήτις διατίθεται δια των αποφάσεων της, κατά το άρθρ. 2 του από 16 Μαΐου 1930 Δ/τος «περί καταργήσεως της δια του Ν.Δ. της 18 Μαρτ. 1928 συσταθείσης ειδικής υπηρεσίας και ρυθμίσεως του τρόπου της διαθέσεως των πιστώσεων δια την δίωξιν του λαθρεμπορίου», επιτροπής δια την ενίσχυσιν της εις το εξωτερικόν εξαγωγής σιγαρέττων. Σελ. 298,02 3.Δια την απόληψιν της ως άνω οικονομικής ενισχύσεως υποχρεούνται οι καπνοβιομήχανοι οι εξάγοντες και καταναλίσκοντες εις ξένας χώρας σιγαρέττα της καπνοβιομηχανίας των να προσάγωσι πιστοποιητικόν της αρμοδίας αρχής εν τη αλλοδαπή εξ ου να εμφαίνηται, ότι τα εξαχθέντα σιγαρέττα εισήχθησαν εις την δι’ ην προωρίζοντο χώραν και υπεβλήθησαν εις τον φόρον καταναλώσεως της χώρας ταύτης ή απόδειξιν του ταχυδρομείου της αποστολής περί της εις το εξωτερικόν εξαγωγής των, προκειμένου περί σιγαρέττων αποστελλομένων εις το εξωτερικόν δια ταχυδρομικών δεμάτων, οι δε εξάγοντες τοιαύτα εκφορτωνόμενα υπό διαμετακόμισιν (τράνζιτο) εις λιμένας του εξωτερικού, πιστοποιητικόν της αρμοδίας τελωνειακής αρχής τεθεωρημένον παρά της αρμοδίας Ελληνικής Προξενικής αρχής, εξ ου να εμφαίνηται ότι τα εξαχθέντα σιγαρέττα απεβιβάσθησαν εις τον λιμένα του προορισμού και ετέθησαν υπό διαμετακόμισιν.